remissie
albert ende isabel clara eugenia etc.
doen te wetene allen tegenwoerdige ende toecomende dat wy ontfangen
hebben die supplicatie van valerius morentorff jonckman ende
ingeseten poirter onser stadt van antwerpen inhoudende
dat hy hem tot nochtoe sonder jactantie gesproken stille ende
degelyck heeft gedragen ende synen cost gewonnen met maeckelaerdye
daermede oock hy syne ouders midts hun ouderdom ende sobere middelen
oock eensdeels heeft moeten onderhouden gelyck eenen soen schuldich
is aen syne ouders te doen nu eest soo dat den 26en may 1614
de suppliant met wylen peeter verstraten syreeder heeft op het
kiel buyten antwerpen gedroncken in een herberge ende alsoo
de voirs. peeter verstraten opde coussens des suppliants ende
anderssints eenich bier hadde gestort, soo syn tusschen hun
eenige woerden geresen, dwelck by het geselschap inde camer
wesende is geslicht sulcx dat sy den peys hebben begonst
te drincken ende alsoo de suppliant den pot metten biere opden
dryvoet neder stuycte soo is by ongevalle gebeurt datter
eenich bier is gestort opde cleederen vanden voors. vander
straten daerdoer de voors. verstraten seer is gestoort
geweest ende nyettegenstaende dat den suppliant hem excuseerde
van dat sulcx onwetens was gedaen ende sonder eenige quade
meyninge soo heeft nchtans de voors. verstraten blyven
persisteren synde buyten huyse geloopen hem suppliant uuytroepende
om te vechten met eenen blooten opsteker inde handt tot
diversche reysen wachtende hem suppliant aende doere ende alsoo
de suppliant gheen voirder verdrach en conste genemen soo is
hy oock uuytgecomen alswanneer de voors. verstraten
hem met synen opsteker heeft gequetst in sijn rechte borst
tot in sijn loose waerdoer de suppliant tot syne nootelijcke
defensie naer den voors. verstraten oock heeft gesteken
sulcx dat den voors. verstraten aldaer is doot gebleven
tot des suppliants groot leetwesen midts dat hy gheen querelen
en sochte dwelck oock wel wetende de weduwe vanden
voors. verstraten midtsgaders de naeste vrienden van syne
kinderen hebben met den suppliant veraccordeert ende hen allen
tselve vergeven maer evenwel vreesende het rigeur van
justicie soo en heeft de voors. suppliant hem nyet derren bloot
geven maer heeft hem moeten houden op het gewyde
consumerende sn selven oock tot groot achterdeel vanden
ouders des suppliants die welcke hy ondertusschen nyet en can
assisteren heeft ons daeromme die suppliant oitmoedelyck
gebeden dat ons soude gelieven hem tvoors. feyt te vergeven
met quytschellinge van alle penen criminele civile ende
mixte midts syne sobere middelen ende hem daerop te doen
depecheren brieven in forma soe eest dat wy de